ΓΡΑΠΤΗ ΕΡΩΤΗΣΗ E-1599/96 υποβολή: Honσrio Novo (GUE/NGL) προς την Επιτροπή (24 Iουνίου 1996)

Θέμα: Διαδικασίες για την επιλογή του χώρου κατασκευής χωματερών στην Πορτογαλία και χρηματοδότηση του έργου

Στην Πορτογαλία γίνονται αυτή τη στιγμή διάφορες διαδικασίες για την επιλογή του χώρου και την οργάνωση δημόσιων διαγωνισμών ανάθεσης έργου για την κατασκευή χωματερών που προορίζονται για οικιακά και βιομηχανικά απορρίματα.

Τούτο συμβαίνει, μεταξύ άλλων, για τους χώρους κατάχωσης που προορίζονται για τα απορρίματα της Vale do Minho, της Vale do Lima, της Vila Nova de Gaia και της Santa Maria de Feira, της Coimbra, της Beira Interior.

Υπεύθυνα να αποφασίσουν για την τοποθεσία στην οποία θα κατασκευασθούν οι χωματερές αυτές είναι τα δημοτικά συμβούλια των δήμων στους οποίους ανήκουν οι τοποθεσίες στις οποίες σχεδιάζεται η κατασκευή αυτών των υποδομών (Valenηa, Viana do Castelo, Vila Nova de Gaia, Coimbra και Covilhγ, αντίστοιχα). Οι αποφάσεις αυτές προκάλεσαν έντονη αντίδραση εκ μέρους των πολιτών οι οποίοι, σε γενικές γραμμές, κατηγορούν τους δήμους ότι σκοπεύουν να αποφασίσουν λαμβάνοντας ως βάση τεχνικές μελέτες όχι ορθώς θεμελιωμένες και/ή ελλιπείς, χωρίς να έχουν διεξαγάγει μελέτες περιβαλλοντικών επιπτώσεων ενώ, σε ορισμένες περιπτώσεις, σκοπεύουν να λάβουν την απόφασή τους χωρίς να έχουν δημοσιεύσει οποιαδήποτε μελέτη.

Επειδή πρόκειται για υποδομές που θα λάβουν σημαντική χρηματοδότηση από τα κοινοτικά ταμεία, ζητώ, στο πλαίσιο αυτό, από την Επιτροπή να με πληροφορήσει: Ποιός φορέας είναι αρμόδιος να επικυρώσει τις μεθόδους που χρησιποιούν οι δήμοι για να αποφασίσουν ως προς την τοποθεσία κατασκευής των χώρων αυτών και ποιός για να αποφασίσει τελικά για την χρηματοδότηση της κατασκευής τους; Μόνον η Πορτογαλική Κυβέρνηση ή μόνον η Επιτροπή ή μήπως και οι δύο μαζί;

Ακόμη και στην περίπτωση που για τις αποφάσεις αυτές αρμόδια θα ήταν μόνη η Πορτογαλική κυβέρνηση, προτίθεται ή όχι η Επιτροπή να εξετάσει την ορθότητά τους, ιδίως εφόσον, σε ορισμένες τουλάχιστον περιπτώσεις, φαίνεται ότι δεν έχουν διεξαχθεί μελέτες περιβαλλοντικών επιπτώσεων και δεν έχουν τηρηθεί οι κοινοτικές προδιαγραφές και οδηγίες για τον τομέα του περιβάλλοντος;

Απάντηση της κας Wulf-Mathies εξ ονόματος της Επιτροπής (1 Αυγούστου 1996)

Η επιλογή της μεθόδου επεξεργασίας αστικών απορριμμάτων και η τοποθεσία εγκατάστασης των σχετικών μονάδων υπάγεται στην αρμοδιότητα των εθνικών αρχών.

Τα αναφερθέντα έργα θα μπορούσαν να τύχουν ενδεχόμενης συγχρηματοδότησης του Ταμείου Συνοχής. Σε περίπτωση που θα της υποβληθεί αίτηση συχρηματοδότησης, η Επιτροπή θα εξακριβώσει την τήρηση της εφαρμοστέας κοινοτικής νομοθεσίας 7 η τήρηση αυτή είναι μία από τις απαραίτητες προϋποθέσεις για τη χορήγηση συγχρηματοδότησης.

Υπενθυμίζεται ότι οι εγκαταστάσεις καταστροφής των επικίνδυνων απορριμμάτων πρέπει, σύμφωνα με το κοινοτικό δίκαιο, να αποτελούν υποχρεωτικά αντικείμενο μιας εκτίμησης (όχι μελέτης) των περιβαλλοντικών επιπτώσεων, πριν από τη χορήγηση της έγκρισης της κατασκευής τους.

Οι άλλες εγκαταστάσεις πρέπει να αποτελούν αντικείμενο μιας τέτοιας εκτίμησης, όταν οι εθνικές αρχές το κρίνουν αναγκαίο.

Σε περίπτωση που έχει πραγματοποιηθεί εκτίμηση των περιβαλλοντικών επιπτώσεων, είναι υποχρεωτικές οι διαβουλεύσεις με το ενδιαφερόμενο κοινό.